kardosdrur/scandi-wiki huggingface dataset:
Analog videooptager

En analog videooptager er en videooptager, som kan optage analoge (eller digitale) videosekvenser på et medium med henblik på analog aftastning og fortolkning. Mediet er i langt de fleste tilfælde magnetbånd og heraf er langt de fleste beregnet til video-kassette-optagere.

Langt de fleste analoge videooptagere rettet mod husstanden, kan have indbygget analog tv-tuner. Fordelen ved det er, at man via en evt. indbygget timer, let kan programmere optagelse af programmer fra modtagne kanaler.

Analoge videooptagere kan også fås som bærbare – og en del analoge videokameraer fungerer også som videooptagere. Herudover får videooptagere også tilnavnet "HD" for high definition når de har mulighed for videooptagelse af højopløseligt video.

Medieafspillere
Film- og videoteknologi
Als Fjord

Als Fjord er et ca. 10 km langt og fra 2 til 3 km bredt farvand mellem Als og Sønderjylland. Den indtil 27 m dybe fjords grænselinjen i nord er indsejlingen til Aabenraa Fjord ved Varnæs Hoved, derfra og fra den nordvestlige del af Als, går fjorden cirka 10 kilometer mod sydøst, hvor den ved Snogbæk Hug (nord for Sottrupskov), Stolbro Næs og Arnkilsøre (begge Als), forgrener sig i Augustenborg Fjord, og Als Sund. 

I den nordlige ende af fjorden ligger på Alssiden Stegsvig, der går et par kilometer mod øst, hvor den forgrener sig i Dyvig og Mjels Vig. Lidt inde i Mjels Vig ligger Mjels Vig Havn ved den nordlige udgang af Als Fjord. Havnen er en privat naturhavn med moderne facilliteter. Ind i Stegsvig ligger Farresdam, afgrænset af en dæmning. Ved Farresdam ved den lille bebyggelse Brønd er der udsigt til "Gabet" og indsejlingen til Dyvig. I sydøst ligger Oldenor  Oldenor er i nutiden en sø, men oprindeligt var Oldenor en fjordarm, som formentlig i slutningen af 1700-tallet blev afsnøret fra havet ved en dæmning. Det afvandede areal blev i mange år brugt til landbrug, indtil man i 1980'erne opgav korndyrkningen. 

Lidt længere mod syd i fjorden er der en færgerute der er kendt helt tilbage til 1683; I nutiden sejler M/F Bitten Clausen mellem Hardeshøj på Als og Ballebro på Sundeved i Jylland. Fra Hardeshøj går Alskysten mod øst og ender i en vig, Sandvig, og syd for den, mellem Stolbro Næs og Stevring Næs, ligger det lille Stevring Nor.

Fjorde i Danmark
Fjord
Lillebælt
Det røde vandtårn

Det røde vandtårn kan henvise til flere steder:

 Det røde vandtårn (Haderslev)
 Det røde vandtårn (Viborg)
Pontos (græsk gud)

Pontos var en havgud i den græske mytologi, hvis navn betyder hav. Han hører til de præ-olympiske guder og var søn af Gaia, med hvem han blev fader til havguderne- og gudinderne; Nereus, Thalassa, Eurybia, Forkys, Keto og Thaumas. De gamle grækere så ham så personifikationen af Middelhavet.

Pontos' stilling som guddom var aldrig af større betydning og han blev da også overgået af Okeanos, Poseidon og endda sønnen Nereus.

Kilder 
 Leon Ashworth: Guder og Gudinder i Oldtidens Grækenland 

Græske guder
Falcão

Paulo Roberto Falcão (normalt bare kendt som Falcão) (født 16. oktober 1953 i Abelardo Luz, Brasilien) er en tidligere brasiliansk fodboldspiller, der gennem 1970'erne og 1980'erne spillede som midtbanespiller på Brasiliens landshold, samt hos klubberne Sport Club Internacional, AS Roma og São Paulo FC. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien.

Falcão blev brasiliansk mester med Internacional tre gange, og vandt med AS Roma én gang Serie A og to gange Coppa Italia.

Landshold 
Falcão nåede i løbet af sin karriere at spille 29 kampe og score ni mål for Brasiliens landshold, som han repræsenterede i årene mellem 1976 og 1986. Han var en del af den brasilianske trup til både VM i 1982 og VM i 1986, og deltog også to gange i Copa América.

Titler 
Brasiliansk mesterskab
 1975, 1976 og 1979 med Internacional

Serie A
 1983 med AS Roma

Coppa Italia
 1981 og 1984 med AS Roma

Eksterne henvisninger 

 Spillerinfo 

Fodboldspillere fra Brasilien
Fodboldspillere fra Sport Club Internacional
Fodboldspillere fra AS Roma
Kulu

Kulu er en by og et distrikt af provinsen Konya i det centrale Anatolien i Tyrkiet. Kulu er beliggende tæt på hovedstaden Ankara og har omkring 51.612 indbyggere. 

Omkring 50.000 af etniske tyrkere/kurdere, som har bosat sig i Sverige, har deres rødder fra Kulu. Tyrkere mener at være emigreret fra Kulu hovedsagelig til Sverige, men også Danmark, Holland, Frankrig, Belgien og Tyskland. Udvandringen begyndte i slutningen af 1960'erne, og nåede sit højdepunkt i 1970'erne. Det tyrkiske mindretal i Sverige skulle antages, at være mindst 60% fra Kulu.

Mange emigrerede til Sverige i 1960'erne og 1970'erne, da behovet for udenlandsk arbejdskraft var højt. Tanken var dengang kun at arbejde et par år i Sverige, Danmark og andre europæiske lande for at tjene penge, og derefter vende tilbage til deres hjemland. En stor del forblev dog i de nye lande.

Distriktet omfatter syv kommuner Celep, Karacadağ, Kırkpınar, Kozanlı, Tavşançalı, Tuzyaka, og Zincirlikuyu. Distriktet omfatter 28 landsbyer og dækker et område på 1.608,80 km². Hovedvejen mellem Ankara / Konya skærer midt igennem Kulu.

Kulu er blandt andet kendt som Kulufornia i hjemlandet, fordi mange af Kulus oprindelige indbyggere er emigreret til Europa.

Den 21. april 2009 besøgte Sveriges statsminister Fredrik Reinfeldt Kulu. 

Fahrettin Koca som er landets 59. sundhedsminister er oprindeligt fra Kulu, Ömeranlı.

Væsentligste seværdigheder i provinsen 
I Kulu findes der en park "Olof Palme Parki", som blev bygget tilbage i 1972 af borgmester Mehmet Yildiz og blev i 1986 døbt efter den svenske statsministers død, Olof Palme. Gaden hvor parken ligger, hedder "Olof Palme Caddesi".

Et af de mest besøgte steder er "Tuz Gölü" , som direkte oversat til dansk betyder, Salt søen. Tuz Gölü er med sit areal på 1.665 km² den næststørste sø i Tyrkiet og en af de største hypersalte søer i verden.

I 2022 juli måned slog Burger King dørene op for en ny restaurant i Kulu, og har siden været en foretrukket spisested i provinsen.

Kilder 

 Indbyggertal bliver henvist under kommentarboksen
 Kulus officelle hjemmeside
 District Governor's officielle hjemmeside (Tyrkisk)

Byer i Tyrkiet
Sport Club Internacional

Sport Club Internacional (normalt bare kendt som Internacional) er en brasiliansk fodboldklub fra byen Porto Alegre i Rio Grande do Sul-provinsen. Klubben spiller i landets bedste liga, Campeonato Brasiliero, og har hjemmebane på Estádio Beira-Rio. Klubben blev grundlagt den 4. april 1909, og har siden da vundet tre mesterskaber, én pokaltitel, og i 2006 både Copa Libertadores og VM for klubhold.

Titler 
 Campeonato Brasiliero (3): 1975, 1976 og 1979

 Brasiliansk Pokalturnering (1): 1992

 Copa Libertadores (2): 2006 og 2010

 VM for klubhold (1): 2006

Kendte spillere 
  Branco
  Carlos Dunga
  Daniel Carvalho
  Lúcio
  Claudio Taffarel
  Falcão
  Andrés D'Alessandro
  Sergio Goycochea
  Diego Gavilán
  Alexandre Pato

Danske spillere 
  Ingen

Eksterne henvisninger 

Klubbens officielle hjemmeside 

Internacional, Sport Club
Etableret i 1909
Porto Alegre
Maksimum breaks

Maksimum break er et udtryk fra billardspillet snooker, der beskriver det antal point, der maksimalt kan opnås i en enkelt tur. Dette pointtal er 147, hvorfor et maksimum break i daglig tale også ofte kaldes for et '147'.

For at lave 147 point i en tur skal der skal alle 15 røde puttes med 15 put af sort ind imellem, herefter skal farverne puttes i rækkefølgen: Gul, grøn, brun, blå, pink, sort.

Tilkendes en 'fri ball' er det muligt at lave et break på 155. Dette har dog endnu ikke fundet sted ved en officiel turnering.

Billard
Isokrates

Isokrates (græsk: Ἰσοκράτης; født 436, død 338 f.Kr.; ikke at forveksle med filosoffen Sokrates) var en oldgræsk retoriker. På sin tid var han formentlig Grækenlands mest indflydelsesrige retoriker og ydede mange bidrag til retorikken og pædagogikken gennem sin undervisning og sine skrifter.

Eksterne henvisninger

Se også 
 Dionysios af Halikarnassos
 Græsk litteratur

Forfattere fra antikkens Grækenland
Tjek fødsels- og dødsår
Verdensmestre i snooker

Dette er en liste over mandlige verdensmestre i billardspillet snooker siden 1927.

BA&CC/WPBSA verdensmesterskaber 
Vindere og tabende finalister i VM i snooker afholdt af Billiards Association and Control Council / World Professional Billiards and Snooker Association

World Matchplay mesterskaber

Efter nationalitet

Noter 

VM i snooker
Karolos Papoulias

Karolos Papoulias (græsk: Κάρολος Παπούλιας; født 4. juni 1929, død den 26. december 2021) var Grækenlands præsident i perioden 2005 - 2015. Han efterfulgte Konstantinos Stefanopoulos. Han var forinden parlamentsmedlem for det socialdemokratiske parti PASOK og udenrigsminister.

Eksterne henvisninger 

Politikere fra Grækenland
Grækenlands præsidenter
Riddere af Dannebrog
Riddere af Serafimerordenen
Isla de la Juventud

Isla de la Juventud (spansk: Ungdomsøen) er den største af Cubas øer efter selve Cuba. Isla de la Juventud er en kommune, men hører ikke til nogen af de 15 provinser på Cuba. Dens areal er 2419.27 km², og har en befolkning på 86.559. I daglig cubansk tale kaldes øen også for La Isla.

I den nordlige og østlige del af øen dyrkes citrus og bananer. Der er også et omfattende fiskeri fra øen. I den sydlige del af øen er der krokodillefarme.

Det er kun muligt at komme med fly eller færge fra Cuba. Der afgår fra Havanna 3 daglige fly ture til øen, med færge tager det mellem 3 og 4 timer at nå øen.

Historie 

Der findes omkring 235 hulemalerier på øen, som menes at være udført for 2800år siden af tidligere indbygger på øen. Den oprindelige befolkning på øen kaldte den for Siguanea.

På Christoffer Columbus anden rejse til «Den nye verden» i juni 1494, gik Columbus i land på øen, han kaldte den for La Evangelista og krævede rettighederne for øen til Spanien.

Øen er også et kendt tilholdssted for pirater. Både Francis Drake, John Hawkins, Thomas Baskerville og Henry Morgan holdt til på øen. Gamle historier fortæller om at der skulle være en pirat skat skjult på øen.

Efter Den spansk-amerikanske krig(1888-1898) måtte Spanien afstå øen og også til Cuba, men øen var ikke nævnt i den såkaldte Parti-aftale. USA og Cuba var uenige om hvem øen virkeligt tilhørte, men i 1907 besluttede højesteret i USA at det ikke var USAs ø. Der kom først i 1925 en aftale om øen imellem Cuba og USA.

I 1978 skiftede øen navn fra «Isla de Pinos» til «Isla de la Juventud».

Øer i Cuba
Cubas kommuner
Lee Roche

Lee Paul Roche (født 28. oktober 1980 i Bolton, England) er en engelsk tidligere professionel fodboldspiller. Han spillede normalt som højresidet centralback, men han kunne også spille på højre back eller på midtbanen.

Han gik på Mytham County Primary School og Little Lever Specialist Language College i hans skoleår, hvor han var en del af skolefodboldholdet, og han boede i sine tidlige år i Bolton, Greater Manchester.

Roche startede sin karriere, da han skrev under på en lærlingekontrakt med Manchester United, men spillede kun én kamp for førsteholdet, i en kamp hvor han var blevet skiftet ind. I hans tid med 'The Red Devils' blev den unge centralback lånt ud til Wrexham i 2000/01-sæsonen, og han var en nøglefigur på holdet gennem hele sæsonen, da han spillede 41 kampe ud af de 46 ligakampe.

I slutningen af 2003 blev Roche sat på transfermarkedet gratis af Manchester United.  Burnley blev holdet til at drage fordel af denne situation med den dagværende manager Stan Ternent, der brugte sine forbindelser i Old Trafford-klubben til at skrive under med den unge spiller på en toårig aftale.

I sin første sæson var Roche ikke en fast mand på førsteholdet, på trods af en scoring på 23-meters afstand mod Crystal Palace på hans debut som også gjorde, at han fik vasket sit tidligere selvmål væk. Hen imod slutningen af 2003/04-sæsonen begyndte han at skubbe den tidligere højre back Dean West ud af trupen. Uheldigvis for Roche blev Ternents kontrakt ikke fornyet, og derfor blev Steve Cotterill valgt som den nye manager på Turf Moor. Cotterill satsede ikke på Roche ligeså meget som Ternent havde gjort, og han købte Mike Duff fra Cheltenham Town i stedet. Roche var stadig meget regelmæssigt en del af holdet, men denne gang ude på positionen på højre side af midtbanen, hvor han følte sig langt mindre tilpas. Roche scorede sit eneste andet Burnley-mål i en 2-1-sejr på Elland Road mod Leeds United.

Efter sin toårs kontrakt med Burnley var udløbet, vendte Roche tilbage til Wrexham i sommeren 2005. I slutningen af 2006/07-sæsonen frigav Wrexham Roche på transfermarkedet, efter en forvirrende sæson hvor de lige netop undgik nedrykning til Football Conference.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Wrexham F.C.
Fodboldspillere fra Burnley F.C.
Fodboldspillere fra Droylsden F.C.
Personer fra Bolton
Ole Steen Hansen (erhvervsmand)

Ole Steen Hansen (født 25. oktober 1939 på Frederiksberg) er en dansk erhvervsmand.

Ole Steen Hansen var direktør af Danmarks største trykkeri Saloprint a/s fra ca. 1985 til 1999. Ole Steen Hansen er mest kendt for redningsaktionen af fodboldklubben FC København i 1995. Han var blandt de store investorer som gav F.C. København en økonomisk indsprøjtning, som reddede klubben fra konkurs. Senere stiftede han sammen med Karsten Aabrink agentfirmaet Tempo Management, som blev solgt til det engelske firma Proactive Sports Group Plc i 2001.

Direktør Ole Steen Hansen er tillige formand for bestyrelsen i en række selskaber i dansk erhvervsliv, heriblandt Greentech Energy Systems, Aqua d'or mineral water a/s, First Artist, Grafisk arbejdsgiverforening og Travel Scence. Herudover har Ole Steen Hansen siddet i forretningsudvalget i DA.

Kilde 
Kraks Blå Bog, 1998.

Personer i Kraks Blå Bog
Erhvervsfolk fra Danmark
Vigur (ø)

Vigur er den næststørste ø i den islandske fjord Ísafjarðardjúp i den nordvestige region og landsdel Vestfirðir. Den har et areal på 0,59 km², en længde på ca. 2,0 km og en bredde på ca. 400 m.

Der er kun en gård på øen. I middelalderen blev den regnet for at være en rig gård, i forbindelse med gårdens drift – og det er den stadigvæk. Det drejer sig særligt om udnyttelsen af edderfuglenes dun. I 1700-tallet var gården ejet af Magnús Jónsson, der er kendt for de mange store håndskrifter, han fik skrevet. Gården har i de sidste ca. 170 år været ejet af den samme familie. Familiens eksistensgrundlag er baseret på landbrug, indsamling af æg og dun, fuglefangst og turisme.

Øen er hjemsted for ca 8000 lunder, et stort antal edderfugle, havterner, lomvier og mange andre arter. Den har Islands eneste bevarede vindmølle (1840), som var i drift indtil 1917. Ottemands robåden Vigur-Breiður fra det 19. århundrede, benyttes stadig til at transportere får til fastlandet. 

En hurtigbåd fra Ísafjörður sørger for forbindelsen til fastlandet.

Eksterne henvisninger 
 Øens hjemmeside 
 Flickr fotos fra Vigur
 Kort

Øer i Island
Argentine (metrostation)

Argentine er en station på metronettet i Paris og betjener metrolinje 1. Den ligger på grænsen mellem 16. og 17. arrondissement

Beliggenhed 
Stationen er beliggende under Avenue de la Grande-Armée.

Historie 

Stationen åbnede den 1. september 1900, hvilket var senere end linjen, så togene passerede det første stykke tid stationen uden at standse. Den hed da Obligado efter Rue Obligado, som havde fået sit navn efter en engelsk-fransk sejr over Argentina i 1845.

Den fik sit nuværende navn den 25. maj 1948 samtidig med, at Rue Obligado ændredes til Rue Argentina. Det skete for at takke Argentina for landets hjælp med genopbygningen efter krigen og især fødevarehjælp, hvor der fra Argentina blev sendt store forsyninger af korn og kød til Frankrig, hvis landbrug og distributionssystem var stærkt medtaget af 2. verdenskrig.

Automatisering 

Inden for rammerne af projektet for modernisering og automatisering af metrolinje 1 blev perronerne forhøjet i week-enden fra 20. til 21. september 2008, og der blev arbejdet videre på stationen til slutningen af 2008.

Adgang 
Der er nedgang til stationen fra
 Avenue de la Grande-Armée 36
 Avenue de la Grande-Armée 37

Trafikforbindelser

Eksterne kilder/henvisninger 

Argentine
Argentine
Argentine
Liam Miller

William Peter "Liam" Miller (født 13. februar 1981 i Cork, Irland, død 9. februar 2018) var en irsk professionel fodboldspiller, der spillede for klubber i England, Danmark, Skotland, Australien og Irland. Blandt de klubber, han spillede for, var Leeds United, Manchester United, AGF, Celtic, Sunderland, Perth Glory og Queens Park Rangers.

Miller begyndte sin karriere sammen med Celtic, hvor han spillede 26 kampe og scorede to mål; kort tid efter han havde fået en skade, blev han lånt ud til AGF i 2001, hvor han ikke scorede i de 18 kampe han spillede i Superliga-klubben, før han vendte tilbage til Celtic Park og kom på førsteholdet. Han debuterede for Irland i 2004 mod Tjekkiet. I 2004 nægtede han at skrive under på en ny kontrakt med Celtic, og han tilsluttede sig derfor Manchester United, som han spillede 22 kampe og scorede to mål for. Han blev senere lånt ud til Leeds United i 2005–06-sæsonen, hvor han spillede 28 kampe og scorede ét mål. I 2006 tilsluttede han sig Sunderland. Det blev derefter meddelt at et skift væk fra Stadium of Light var på vej, på grund af påståede tidtagende spørgsmål. Han forlod Sunderland i stedet for Queens Park Rangers i januar 2009.

I sommeren 2009 skiftede Miller til Hibernian F.C. i Skotland, og i 2011 videre til Perth Glory fra den australske liga. Senere spillede han også i Brisbane Roar og Melbourne City, før han i 2015 vendte tilbage til sin hjemby Cork og spillede for Cork City. Hans sidste hold blev Wilmington Hammerheads.

Død 
I efteråret 2017 blev det offentliggjort, at Miller modtog behandling for bugspytkirtelkræft. Han døde 9. februar 2018.

Referencer

Eksterne henvisninger 

 Information om Liam Millers karriere i Sunderland på SAFC.com 
 Information om Liam Millers karriere på Soccerbase.com 

Fodboldspillere fra Irland
Fodboldspillere fra Celtic F.C.
Fodboldspillere fra AGF
Fodboldspillere fra Manchester United F.C.
Fodboldspillere fra Leeds United F.C.
Fodboldspillere fra Sunderland A.F.C.
Fodboldspillere fra Queens Park Rangers F.C.
Fodboldspillere fra Hibernian F.C.
Fodboldspillere fra Brisbane Roar FC
Fodboldspillere fra Melbourne City FC
Fodboldspillere fra Cork City F.C.
Personer fra Cork
Norðurland vestra

'''Norðurland vestra''' er en af Islands 8 landsvæði, som betyder landsdel eller region. Norðurland vestra havde i 2007 7.386 indbyggere og er inddelt i 12 kommuner (sveitarfélög). 
Den 1. december 2008 havde regionen 7.395 indbyggere på et areal af 12.592 km² (befolkningstæthed 0,587 indb./km²). I juni 2006 kom byen Siglufjörður på grund af kommuneskift til regionen Norðurland eystra, med det til følge at Norðurland vestra mistede mange indbyggere. 
Hovedby og største by er Sauðárkrókur med ca. 2000 indbyggere. Byen ligger ude ved havet i det inderste af fjorden Skagafjörður. Andre større byer er Hvammstangi, Blönduós og Skagaströnd.

1920 havde landsdelen 8.636 indbyggere som i 2007 var faldet til 7.359 indb.

Turisme 

I Nordvestlandet har de vulkanske kræfter for længst afsluttet deres rolle og efter at gletsjerne forsvandt fra området, er det elvene, der har formet landskabet med bløde linjer og mange elve. 

På begge sider af Eyjafjörður er der store og gamle fjeldkæder, som er genemskåret af dale.
Området er velegnet til vandring og om sommeren når solen lige at berøre havfladen inden den igen stiger op på himmelen.

Ekstern henvisning 

Official Travel Guide for Northwest Iceland, de: is: en: 

Islands regioner
Palækoncerterne

Palækoncerterne, opkaldt efter
Koncertpalæet, nu Odd Fellow Palæet i København,
stiftedes 1896 af musikforlægger Alfred Wilhelm Hansen
og kapelmester Joachim Andersen med det formål i
palæets store sal at foranstalte gode populære koncerter på
søndag eftermiddage til billige priser.
Institutionen, der har fået støtte af stat og kommune
og fra privat side, var med sine ca. 20 årlige
koncerter (for orkester og med solister) et
værdifuldt led i hovedstadens musikliv.

Palækoncerterne blev oprindelig ledet af Joachim Andersen,
til 1909; derefter var Frederik Schnedler-Petersen (1867-1938) dirigent til 1931.

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 26, s. 850)

Eksterne henvisninger 
 Gammelt foto af den færdige koncertsal, der blev opført 1888-89. (Fra Langgaard.dk) – Endvidere oplyses: Hele komplekset led alvorlig skade ved en brand i 1992, og koncertsalen blev ikke genopført.

Musikhistorie
Simone Tang Band

Simone Tang dannede i 2009 et band med pianist Adi Zukanovic, med medlemmerne, bassist Søren Østergaard, trommeslager Jazper Lindenhoff og guitarist Kristian Ki. Bandet nåede at spille en masse live-koncerter rundt i DK, inden bandet gik hver til sit.

Eksterne henvisninger

Simone Tang Band på MySpace

Musikgrupper fra Danmark
Musikgrupper fra 2007
Voulpaix

Voulpaix er en by i departementet Aisne i Frankrig. 200 kilometer nordøst for Paris.

Byer i Aisne
Charles de Gaulle - Étoile (metrostation)

Charles de Gaulle – Étoile er en station på metronettet i Paris og betjener metrolinjerne 1. 2 og 6 Den ligger på grænsen mellem 8., 16. og 17. arrondissement.

Stationen 
Stationen Étoile blev åbnet den 1. september 1900, hvilket var efter starten på linje 1, så det første stykke tid passerede togene den uden at standse.

Den 21. februar 1970, hvor RER-linjen lige var åbnet, skiftede stationen og pladsen navn til det nuværende, Charles de  Gaulle – Étoile.

Dens perroner ligger under den nordlige del af Place Charles-de-Gaulle, på højde med Avenue des Champs-Élysées : 
 Linjerne 1 og 2 har de sædvanlige to perroner hver
 Endestationen for linje 6 er en sløjfe under pladsen. Den ligger syd for linje 1's perroner og har en perron til venstre for toget til afstigning og en til højre for påstigning. Togene afgår igen med det samme for så at gøre et længere ophold på stationen Kléber.

Adgang 
Der er adgang til stationen fra

 avenue des Champs-Élysées, lige side
 Hjørnet af Place Charles de Gaulle / Avenue de Friedland lige side
 Place Charles de Gaulle (på hjørnet af Avenue de Wagram, lige side)
 Avenue Carnot, lige side
 Avenue Carnot, ulige side
 Avenue de la Grande Armée, lige side
 Avenue de la Grande Armée, ulige side
 Avenue Foch, ulige side
 Avenue de Wagram, ulige side

Trafikforbindelser 
 
 
  (mod Roissy CDG)

Bibliografi 
 Roland Pozzo di Borgo, Les Champs-Élysées : trois siècles d'histoire

Eksterne kilder/henvisninger 

Charles de Gaulle - Etoile
Charles de Gaulle - Etoile
Charles de Gaulle - Etoile
Charles de Gaulle - Etoile
Charles de Gaulle - Etoile
Charles de Gaulle - Etoile
Luke Chadwick

Luke Harry Chadwick (født 18. november 1980 i Cambridge, England) er en tidligere engelsk fodboldspiller. Hans favoritposition var på den højre side af midtbanen, men han kunne også operere på venstrekanten eller bagved de to forreste midtbanespillere. Han har gennem karrieren spillet for blandt andet Manchester United, West Ham og Stoke City.

Eksterne henvisninger 

Fodboldspillere fra England
Fodboldspillere fra Burnley F.C.
Fodboldspillere fra Manchester United F.C.
Fodboldspillere fra Norwich City F.C.
Fodboldspillere fra Reading F.C.
Fodboldspillere fra Royal Antwerp FC
Fodboldspillere fra Stoke City F.C.
Fodboldspillere fra West Ham United F.C.
Fodboldspillere fra Milton Keynes Dons F.C.
Fodboldspillere fra Cambridge United F.C.
Personer fra Cambridge